เรื่องร้องเรียน: ช่องระบายน้ำน่าจะอุดตัน เพราะตรงนั้นมีตะแกรงอยู่ ทำให้เกิดน้ำขัง จะเดินข้ามถนนต้องหลบทั้งรถและน้ำ รถบางคันไม่ทันระวังก็ทำน้ำกระเด็นใส่  อยากให้ลองตรวจสอบทางระบายน้ำตรงนั้น อาจจะต้องลอกท่อหรือถ้าไม่มีก็เสริมหลุมตรงนั้นไม่ให้น้ำขัง จากที่ดูน้ำในท่อระบายน้ำระแวกใกล้เคียงก็ถือว่าระดับสูงเหมือนไม่ได้ระบายด้วย ความสูงระดับข้อเท้า น้ำท่วมมาแล้วน้อยกว่า 1 สัปดาห์
การดำเนินการของเจ้าหน้าที่: บริเวณถนนรามคำแหงซอย 43/1 งานวางท่อประปาขนาด ศก. 1200 มม. (สัญญาเลขที่ สศป-24) ได้ตรวจสอบรายละเอียดร่วมกับผู้รับจ้างแล้ว ดังนี้  1. บริเวณดังกล่าว ก่อสร้างวางท่อประปาโดยวิธีดันท่อลอด (Pipe Jacking) หลังท่อประปาลึกจากผิวจราจร 6.00 เมตร ในผิวจราจรเลนที่ 1 ของถนนรามคำแหง ฝั่งขาออกเมือง การดำเนินการไม่ได้ส่งผลกระทบต่อบ่อพักท่อระบายน้ำในซอย   2. บ่อพักท่อระบายน้ำดังกล่าว อยู่ลึกเข้าไปในซอยห่างจากแนวดันท่อประปาประมาณ 7.60 ม. และ ห่างจากคันหินทางเท้า 4.50 ม.   3. ผู้รับจ้างได้เปิดตะแกรงบ่อพักตักเศษวัสดุและขยะออก เพื่อช่วยให้น้ำระบายได้ดีขึ้น  4. ระดับน้ำในบ่อพักจะเอ่อเสมอผิวจราจรเป็นบางช่วงเวลาเท่านั้น ไม่ได้ท่วมขังตลอด มีขึ้นมีลงเท่ากับระดับน้ำในท่อระบายน้ำหลักในถนนรามคำแหง  เพื่อเป็นข้อมูลในการพิจารณาดำเนินการต่อไปครับ
ความเห็นของผู้แจ้ง: ขอบคุณครับ
พื้นที่: แขวงหัวหมาก เขตบางกะปิ กรุงเทพมหานคร